Forslag til RÅDETS FORORDNING om ændring af forordning (EF) nr. 1268/1999 om fællesskabsstøtte til førtiltrædelsesforanstaltninger inden for landbrug og udvikling af landdistrikter i ansøgerlandene i Central- og Østeuropa i førtiltrædelsesperioden

(forelagt af Kommissionen)

BEGRUNDELSE

I midten af august 2002 voldte oversvømmelser betydelig skade bl.a. i en række kandidatlande. Tjekkiet og Slovakiet blev hårdt ramt af disse oversvømmelser.

Kommissionen mener, at EF, når kandidatlande rammes af naturkatastrofer, skal kunne reagere hensigtsmæssigt på sådanne katastrofer gennem diverse instrumenter, bl.a. SAPARD-førtiltrædelsesinstrumentet, der blev indført ved Rådets forordning (EF) nr. 1268/1999.

SAPARD-programmet indeholder dog igen specifikke bestemmelser for foranstaltninger, der træffes i kølvandet på naturkatastrofer. I artikel 1, stk. 2, litra b), i forordning (EF) nr. 1268/1999 er ét af målene imidlertid "løsning af prioriterede og særlige problemer i forbindelse med bæredygtig tilpasning af landbrugssektoren og landdistrikterne i ansøgerlandene". Kommissionen mener, at foranstaltninger, der skal medvirke til at genetablere landdistrikter efter exceptionelle naturkatastrofer, kan anses for at falde ind under SAPARD's anvendelsesområde, og at der derfor bør fastsættes specifikke bestemmelser for sådanne foranstaltninger i forordning (EF) nr. 1268/1999. Efter Kommissionens mening vil det være en hensigtsmæssig foranstaltning at hæve loftet for offentlig støtte fra 50 % til 75 % og EF-bidraget fra 75 % til 85 % af den offentlige støtte, for relevante projekter i områder ramt af exceptionelle naturkatastrofer. Det er formålet med dette forslag.

2002/0227 (CNS)

Forslag til RÅDETS FORORDNING om ændring af forordning (EF) nr. 1268/1999 om fællesskabsstøtte til førtiltrædelsesforanstaltninger inden for landbrug og udvikling af landdistrikter i ansøgerlandene i Central- og Østeuropa i førtiltrædelsesperioden

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 308,

under henvisning til forslag fra Kommissionen [1],

[1] EFT C ... af ..., s. ...

under henvisning til udtalelse fra Europa-Parlamentet [2],

[2] EFT C ... af ..., s. ...

under henvisning til udtalelse fra Det Økonomiske og Sociale Udvalg [3],

[3] EFT C ... af ..., s. ...

under henvisning til udtalelse fra Regionsudvalget [4], og

[4] EFT C ... af ..., s. ...

ud fra følgende betragtninger:

(1) I midten af august 2002 led bl.a. en række kandidatlande betydelig skade på grund af oversvømmelser i landdistrikterne. EF skal, når kandidatlande rammes af naturkatastrofer, kunne reagere hensigtsmæssigt på sådanne katastrofer gennem diverse instrumenter, bl.a. SAPARD-førtiltrædelsesinstrumentet, der blev indført ved Rådets forordning (EF) nr. 1268/1999 [5], hvor ét af målene er at løse prioriterede og særlige problemer i forbindelse med bæredygtig tilpasning af landbrugssektoren og landdistrikterne i ansøgerlandene.

[5] EFT L 161 af 26.6.1999, s. 87. Forordningen er ændret ved forordning (EF) nr. 2500/2001 (EFT L 342 af 27.12.2001, s. 1).

(2) Forordningen indeholder ingen specifikke bestemmelser for foranstaltninger, der skal medvirke til at genetablere landdistrikter efter exceptionelle naturkatastrofer.

(3) Der er behov for, at EF træffer relevante foranstaltninger i kølvandet på sådanne katastrofer. Sådanne begivenheder påfører de berørte parter i såvel den offentlige som den private sektor en betydelig økonomisk byrde oven i tiltrædelsesforberedelserne. Som led i et medfinansieringsinstrument som det, der er indført ved forordning (EF) nr. 1268/1999, bør hensigtsmæssige foranstaltninger i forbindelse med de relevante projekter i de pågældende lande bl.a. bestå i, at EF-støtten forhøjes og de normale støtteintensitetslofter hæves. Forordning (EF) nr. 1268/1999 bør ændres i overensstemmelse hermed -

UDSTEDT FØLGENDE FORORDNING:

Artikel 1

I forordning (EF) nr. 1268/1999 foretages følgende ændringer:

Artikel 8 affattes således:

"Artikel 8 EF-bidrag

1. EF-bidraget kan udgøre op til 75 % af de samlede støtteberettigede offentlige udgifter, undtagen:

a) for relevante projekter som led i enhver foranstaltning, hvor Kommissionen fastslår, at der er indtruffet exceptionelle naturkatastrofer, hvor EF-bidraget kan udgøre op til 85 % af de samlede støtteberettigede offentlige udgifter

b) for de foranstaltninger, der er omhandlet i artikel 2, sidste led, og artikel 7, stk. 4, hvor EF-bidraget til finansieringen kan udgøre op til 100 % af de samlede støtteberettigede udgifter.

2. For indtægtsskabende investeringer:

a) undtagen dem, der er omhandlet i stk. 1, litra a), kan den offentlige støtte udgøre op til 50 % af de samlede støtteberettigede udgifter, hvoraf EF-bidraget kan udgøre op til 75 %

b) som omhandlet i stk. 1, litra a), kan den offentlige støtte udgøre op til 75 % af de samlede støtteberettigede udgifter, hvoraf EF-bidraget kan udgøre op til 85 % af den offentlige støtte.

EF-bidraget skal under alle omstændigheder overholde de lofter for støttesatser og kumulation, der er fastsat for statsstøtte.

3. Den finansielle støtte og betalingerne udtrykkes i euro."

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den [1. juli 2002].

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den

På Rådets vegne

Formand

>TABELPOSITION>